Source: http://njt.hu/cgi_bin/njt_doc.cgi?docid=986.1763
Timestamp: 2018-03-24 08:23:03+00:00

Document:
2/1968. (I. 24.) IM rendelet
a költségmentesség engedélyezésének alapjául szolgáló körülmények igazolásáról
A Polgári Perrendtartás (Pp.) 88. §-ában foglalt felhatalmazás alapján – a pénzügyminiszterrel egyetértésben – a következőket rendelem:
1. § (1)1 Ha a fél a bírósági eljárásban költségmentesség engedélyezését kéri (Pp. 84–88. §), jövedelmi és vagyoni viszonyait, továbbá egyes személyi körülményeit – a (6) bekezdésben foglaltak kivételével – e rendeletnek megfelelően kell igazolnia.
(2)2 Az igazolás céljára az e rendelet mellékleteiként közölt nyomtatványokat kell felhasználni.
(3)3 Az (1) és (2) bekezdésben foglalt rendelkezéseket kell megfelelően alkalmazni az illetékfeljegyzési jog engedélyezése iránti kérelem elbírálásakor.
(4)4 Jogi személy és jogi személyiséggel nem rendelkező gazdálkodó szervezet illetékfeljegyzési jog engedélyezése iránti kérelméhez csatolni kell a pénzforgalmi számlát vezető pénzforgalmi szolgáltató – 15 napnál nem régebbi – igazolását a pénzforgalmi számla egyenlegéről. Ha a gazdálkodó szervezet több pénzforgalmi számlával rendelkezik egy pénzforgalmi szolgáltatónál vagy több pénzforgalmi szolgáltató vezet részére pénzforgalmi számlát, mindegyik vonatkozásában köteles az igazolást csatolni. A gazdálkodó szervezet képviselője írásban nyilatkozik arról, hogy a gazdálkodó szervezet egyéb pénzforgalmi számlával nem rendelkezik. A bíróság elrendelheti a gazdálkodó szervezet vagyoni állapotának (ingó, ingatlan vagyon, követelések, tartozások), továbbá 6 hónapra visszamenőleges pénzforgalmi számla egyenlegének igazolását is.
(5)5 Ha a per tárgya az egyéni vállalkozó kérelmező vállalkozásával függ össze, a (3) és (4) bekezdésben, egyébként az R.6 4. és 5. §-ában foglalt rendelkezéseket kell alkalmazni.
(6)7 Az Európai Unió tagállamának állampolgára és az Európai Unión kívüli államnak az Európai Unió tagállamában jogszerűen tartózkodó állampolgára a személyes költségmentesség iránti kérelmét az Európai Bizottságnak a költségmentesség iránti kérelem továbbításához használandó formanyomtatvány kidolgozásáról szóló 2005. augusztus 26. napján elfogadott, 2005/630/EK számú határozata szerinti nyomtatványon is előterjesztheti.
2. § Az igazolás céljára közölni kell
a) a kérelmezőnek, továbbá
b) a kérelmező együttélő házastársának, illetőleg a kérelmező eltartásáról gondoskodni köteles szülőnek (a továbbiakban együtt: hozzátartozó)
a melléklet szerinti nyomtatványban feltüntetett adatait.
3. § (1)8 A személyi adatokra, a ténylegesen eltartott hozzátartozók számára, az adóköteles vagyontárgyra vagy jövedelemre, illetőleg az ingatlanra vonatkozó nyilatkozatot – mind saját magára, mind a hozzátartozókra nézve – a kérelmező tölti ki büntetőjogi felelőssége mellett.
(2)9 A személyi adatokat a személyi igazolvány, illetve az abban nem szereplő személyes adatokat más közokirat alapján kell feltüntetni.
(3) Kiskorú vagy cselekvőképtelen (korlátozottan cselekvőképes) kérelmező helyett a nyilatkozatot a törvényes képviselő (szülő, gyám, gondnok) állítja ki.
4. § (1)10 Ha a kérelmező vagy hozzátartozója munkaviszonyban, közszolgálati, közalkalmazotti jogviszonyban, más szolgálati viszonyban, illetve szövetkezeti tagsági viszony alapján létrejött munkaviszony jellegű jogviszonyban (a továbbiakban: munkaviszony) áll, a kérelem beadásának időpontjában elért jövedelmét a munkáltató igazolja. A kérelemhez csatolni kell a kérelem előterjesztését megelőző naptári évben elért adóköteles jövedelemre vonatkozó igazolást is.
(2)11 Ha a kérelmező vagy hozzátartozója jövedelmét és adóját a munkáltató állapította meg, a kérelem előterjesztését megelőző naptári évben elért adóköteles jövedelmét a munkáltató igazolja.
(3)12 Ha a kérelmező vagy hozzátartozója az adózás rendjéről szóló 2003. évi XCII. törvény (a továbbiakban: Art.) szerinti önadózó, vagy jövedelmét és adóját az állami adóhatóság állapította meg adóhatósági adómegállapítás útján, úgy a kérelem előterjesztését megelőző naptári évben – amennyiben ezen évre az adózó nem nyújtott be bevallást, illetve adóját az állami adóhatóság még nem állapította meg, úgy a kérelem előterjesztését megelőző második évben – megszerzett jövedelmét az állami adóhatóság területi szerve igazolja az Art. 85/A. §-ában foglaltaknak megfelelően.
(4)13 Ha a kérelmező (a hozzátartozó) társadalombiztosítási nyugellátásban vagy nyugdíjszerű rendszeres szociális ellátásban részesül, a nyugellátás, illetve a nyugdíjszerű szociális ellátás összegét a Nyugdíjfolyósító Igazgatóság által kiállított igazolással vagy annak másolatával kell igazolni.
(5)14 Ha a kérelmező vagy hozzátartozója
a) a foglalkoztatás elősegítéséről és a munkanélküliek ellátásáról szóló törvény szerint álláskeresési járadékban, álláskeresési segélyben valamint vállalkozói járadékban, vagy
b) a szociális igazgatásról és szociális ellátásokról szóló törvény szerinti havi rendszeres szociális ellátásban, valamint rendelkezésre állási támogatásban, vagy
c) a családok támogatásáról szóló törvény szerinti családi pótlékban, gyermekgondozási támogatásban, vagy
d) a fogyatékos személyek jogairól és esélyegyenlőségük biztosításáról szóló törvény szerinti fogyatékossági támogatásban, vagy
e) vakok személyi járadékában
részesül, a folyósítás időtartamát és az ellátás összegét álláskereső kérelmező esetében az állami foglalkoztatási szerv, egyébként a folyósító szerv igazolja. Az igazolást a kérelemhez csatolni kell.
5. § (1)15 A bíróság a kérelmezőnek (hozzátartozójának) jövedelmi és vagyoni viszonyait adóköteles vagyontárgyai és jövedelemforrásai, évi adóköteles jövedelme, valamint ingatlana figyelembevételével állapítja meg.
(2)16 Az igazolást a helyi önkormányzat hatáskörébe tartozó adók vonatkozásában a helyi önkormányzat jegyzője (önkormányzati adóhatóság), az adóköteles jövedelem vonatkozásában az állami adóhatóság területi szerve állítja ki. Az adóköteles jövedelemre vonatkozó igazolást az állami adóhatóság bármelyik első fokon eljáró szerve kiadhatja.
(3)17 A (2) bekezdés szerinti igazolást csak akkor kell kiállítani, ha a kérelmező vagy hozzátartozója a nyilatkozatában kijelentette, hogy ingatlana, adóköteles vagyontárgya vagy jövedelme van, illetőleg adóköteles tevékenységet folytat.
(2)20 A nyomtatványt a fél a bíróságnál szerezheti be.
(3) A nyomtatványon kiállított nyilatkozatot és igazolásokat az első igazolás kiállításától számított hat hónapon belül lehet felhasználni.
7. § (1)21
(2)22 Ha a bíróság a félnek a melléklet szerinti nyomtatványon kiállított igazolásokban feltüntetett adatokra vonatkozólag további tájékoztatást vagy kiegészítést tart szükségesnek, felhívja a felet ezek közlésére vagy a megfelelő igazolás benyújtására. A bíróság közvetlenül is bármely szervhez fordulhat a szükséges adatok közlése végett.
(3)23 Az 1. § (6) bekezdése szerinti nyomtatványon előterjesztett kérelemmel kapcsolatosan a további tájékoztatásra vagy kiegészítésre irányuló felhívását a bíróság a félhez vagy a kérelmet továbbító hatósághoz küldi meg.
8. § (1)24 Ez a rendelet a kihirdetése napján lép hatályba; ezzel egyidejűleg a 7/1957. (VII. 31.) IM rendelet a hatályát veszti.
1. számú melléklet a 2/1968. (I. 24.) IM rendelethez26
Nyomtatvány költségmentesség engedélyezéséhez
Kérjük, olvassa el figyelmesen az alábbi tájékoztatót!
Kérelmező együttélő
házastársa, illetőleg
eltartásáról gondoskodni
köteles szülő (a családi
kapcsolat megjelölésével)
Kérelmező eltartásáról
gondoskodni köteles másik szülője
3. Születési hely és idő
4. Anyja leánykori neve
5. Lakóhelye
6. Tartózkodási helye
7. Foglalkozása (ha egyéni vállalkozó,
a vállalkozói igazolvány száma)
8. Családi állapota
9. A ténylegesen eltartott hozzátartozók száma
gyermek (kora)
más eltartott
…………………… év …………………… hó ………… nap.
Tájékoztató az 1–5. számú mellékletek szerinti nyomtatványok hátoldalához
2. Az 1. és 2. számú mellékletet a kérelmező – kiskorú vagy cselekvőképtelen (korlátozott cselekvőképes) személy helyett törvényes képviselője – tölti ki, és írja alá. Egyéni vállalkozó csak abban az esetben tölti ki és csatolja a mellékleteket, ha a per tárgya nincs összefüggésben a vállalkozással.
6. Ha a kérelmező (a hozzátartozó) társadalombiztosítási nyugellátásban vagy nyugdíjszerű rendszeres szociális ellátásban részesül, a kérelemhez a nyugellátás, illetve a nyugdíjszerű szociális ellátás összegéről a Nyugdíjfolyósító Igazgatóság által kiállított igazolást, vagy ennek másolatát kell csatolni. Ha a kérelmező vagy hozzátartozója a foglalkoztatás elősegítéséről és a munkanélküliek ellátásáról szóló törvény szerint álláskeresési járadékban, álláskeresési segélyben valamint vállalkozói járadékban vagy a szociális igazgatásról és szociális ellátásokról szóló törvény szerinti időskorúak járadékában, rendszeres szociális segélyben, rendelkezésre állási támogatásban, ápolási díjban vagy a családok támogatásáról szóló törvény szerinti családi pótlékban, gyermekgondozási támogatásban, a fogyatékos személyek jogairól és esélyegyenlőségük biztosításáról szóló törvény szerinti fogyatékossági támogatásban, vagy vakok személyi járadékában részesül, a folyósítás időtartamát és az ellátás összegét álláskereső kérelmező esetében az állami foglalkoztatási szerv igazolja; egyébként a folyósító szerv igazolását kell a kérelemhez csatolni.
9. A bíróság a költségmentesség feltételeinek fennállását évente felülvizsgálja, de bármikor felülvizsgálhatja.
2. számú melléklet a 2/1968. (I. 24.) IM rendelethez27
NYILATKOZAT VAGYONI HELYZETRŐL
Kérelmező együttélő házastársa, illetőleg eltartásáról gondoskodni köteles szülő (a családi kapcsolat megjelölésével)
Kérelmező eltartásáról gondoskodni köteles másik szülője
1. Adóköteles jövedelme*
van – nincs
2. Adóköteles vagyontárgya*
3. Adóköteles vagyontárgya megnevezése
4. Ingatlana(i)*
5. Adómentes ingatlana
6. Egyéb vagyona*
7. Egyéb vagyonának megnevezése
8. Az ingatlan(ok) forgalmi értéke (összesen)
9. Egyéb vagyontárgy(ak) forgalmi értéke (összesen)
Büntetőjogi felelősségem tudatában kijelentem, hogy a fenti adatok a valóságnak megfelelnek:
…………………… 19……… év …………………… hó ……… nap.
* A megfelelő szót alá kell húzni!
3. számú melléklet a 2/1968. (I. 24.) IM rendelethez28
A munkáltatói igazolást csak akkor kell kiállítani, ha a kérelmező vagy hozzátartozója munkaviszonyban, közszolgálati, közalkalmazotti jogviszonyban, más szolgálati viszonyban, illetve szövetkezeti tagsági jogviszony alapján létrejött munkaviszony jellegű jogviszonyban áll.
házastársa, illetve
a kérelmezőt eltartó
gondoskodni köteles
kál-
A munkáltató neve és címe: . . . . . . . . . . . . . . . . . . . . . . . . . . .
Összes keresete, járandósága (a rend-
szeres juttatás idejét alá kell húzni) a
kérelem beadásának időpontjában
havi ………. Ft nettó
A kérelem beadását megelőző naptári
évben elért átlagkeresete
havi ……… Ft
Igazolom, hogy a fen-
ti adatok megfelelnek
a valóságnak.
………….…, 19……
………… hó …… nap
4. számú melléklet a 2/1968. (I. 24.) IM rendelethez29
ADÓIGAZOLÁS I.
Az igazolást akkor kell kiállítani, ha a kérelmező a 2. számú melléklet szerint kijelentette, hogy neki vagy hozzátartozójának adóköteles vagyontárgya van. Az igazolás az illetékekről szóló 1990. évi XCIII. törvény 33. §-a (2) bekezdésének 22. pontja értelmében illetékmentes.
II. Kérelmező együttélő
házastársa, illetve a
kérelmezőt eltartó szülő
III. Kérelmező eltartásáról
illetve adóköte-
les jövedelme
12. A kérelem
benyújtását
évben a(z):
a) építmény-
adónál
c) egyéb helyi
d) földadónál
e) egyéb adónál
……………., 19 …..
……….. hó …... nap
(jegyző, ügyintéző)
5. számú melléklet a 2/1968. (I. 24.) IM rendelethez30
ADÓIGAZOLÁS II.
Az igazolást akkor kell kiállítani, ha a kérelmező vagy hozzátartozója az Art. szerinti önadózó vagy adóhatósági adómegállapítást kért. Az igazolás az illetékekről szóló 1990. évi XCIII. törvény 33. §-a (2) bekezdésének 22. pontja értelmében illetékmentes.
évben elért adóköteles jövedelem:
1 Az 1. § (1) bekezdése a 48/2009. (IX. 28.) IRM rendelet 1. § (1) bekezdésével megállapított szöveg. E módosító rendelet 33. § (2) bekezdés a) pontja alapján a rendelkezést a 2009. október 1. napján folyamatban lévő eljárásokban is alkalmazni kell.
2 Az 1. § (2) bekezdése a 16/1995. (VII. 25.) IM rendelet 1. §-ával megállapított szöveg, e módosító rendelet 6. § (1) bekezdése alapján a rendelkezést az 1995. szeptember 1-jét követően előterjesztett költségmentesség vagy illetékfeljegyzési jog engedélyezése iránti kérelem esetében kell alkalmazni.
3 Az 1. § (3) bekezdését a 16/1995. (VII. 25.) IM rendelet 1. §-a iktatta be, e módosító rendelet 6. § (1) bekezdése alapján a rendelkezést az 1995. szeptember 1-jét követően előterjesztett költségmentesség vagy illetékfeljegyzési jog engedélyezése iránti kérelem esetében kell alkalmazni.
4 Az 1. § (4) bekezdését a 16/1995. (VII. 25.) IM rendelet 1. §-a iktatta be, szövege a 48/2009. (IX. 28.) IRM rendelet 1. § (2) bekezdésével megállapított szöveg. Ez utóbbi módosító rendelet 33. § (1) bekezdése alapján a rendelkezést a 2009. október 1. napját követően indult vagy megismételt eljárásokban kell alkalmazni.
5 Az 1. § (5) bekezdését a 16/1995. (VII. 25.) IM rendelet 1. §-a iktatta be, e módosító rendelet 6. § (1) bekezdése alapján a rendelkezést az 1995. szeptember 1-jét követően előterjesztett költségmentesség vagy illetékfeljegyzési jog engedélyezése iránti kérelem esetében kell alkalmazni.
6 Az R. rövidítés a 2/1968. (I. 24.) IM rendeletet jelöli.
7 Az 1. § (6) bekezdését a 48/2009. (IX. 28.) IRM rendelet 1. § (3) bekezdése iktatta be. E módosító rendelet 33. § (2) bekezdés a) pontja alapján a rendelkezést a 2009. október 1. napján folyamatban lévő eljárásokban is alkalmazni kell.
8 A 3. § (1) bekezdése a 16/1995. (VII. 25.) IM rendelet 6. §-a (2) bekezdésének b) pontja szerint módosított szöveg, e módosító rendelet 6. § (1) bekezdése alapján a rendelkezést az 1995. szeptember 1-jét követően előterjesztett költségmentesség vagy illetékfeljegyzési jog engedélyezése iránti kérelem esetében kell alkalmazni.
9 A 3. § (2) bekezdése a 16/1995. (VII. 25.) IM rendelet 2. §-ával megállapított szöveg, e módosító rendelet 6. § (1) bekezdése alapján a rendelkezést az 1995. szeptember 1-jét követően előterjesztett költségmentesség vagy illetékfeljegyzési jog engedélyezése iránti kérelem esetében kell alkalmazni.
10 A 4. § (1) bekezdése a 16/1995. (VII. 25.) IM rendelet 3. §-ának (1) bekezdésével megállapított szöveg, e módosító rendelet 6. § (1) bekezdése alapján a rendelkezést az 1995. szeptember 1-jét követően előterjesztett költségmentesség vagy illetékfeljegyzési jog engedélyezése iránti kérelem esetében kell alkalmazni.
11 A 4. § új (2) bekezdését a 16/1995. (VII. 25.) IM rendelet 3. § (2) bekezdése iktatta be, egyidejűleg az eredeti (2) bekezdésének számozását (4) bekezdésre változtatta. A 4. § (2) bekezdése a 20/2007. (IV. 20.) IRM rendelet 1. §-ával megállapított szöveg. Ez utóbbi módosító rendelet 5. § (1) bekezdése alapján a rendelkezést a 2007. április 28. napját követően előterjesztett kérelmek elbírálása során kell alkalmazni.
12 A 4. § (3) bekezdését a 16/1995. (VII. 25.) IM rendelet 3. § (2) bekezdése iktatta be, szövege a 20/2007. (IV. 20.) IRM rendelet 1. §-ával megállapított szöveg. Ez utóbbi módosító rendelet 5. § (1) bekezdése alapján a rendelkezést a 2007. április 28. napját követően előterjesztett kérelmek elbírálása során kell alkalmazni.
13 A 4. § eredeti (2) bekezdésének számozását (4) bekezdésre változtatta a 16/1995. (VII. 25.) IM rendelet 3. § (2) bekezdése. A 4. § (4) bekezdése a 48/2009. (IX. 28.) IRM rendelet 2. §-ával megállapított szöveg. Ez utóbbi módosító rendelet 33. § (1) bekezdése alapján a rendelkezést a 2009. október 1. napját követően indult vagy megismételt eljárásokban kell alkalmazni.
14 A 4. § (5) bekezdését a 16/1995. (VII. 25.) IM rendelet 3. §-ának (3) bekezdése iktatta be, szövege a 48/2009. (IX. 28.) IRM rendelet 2. §-ával megállapított szöveg. Ez utóbbi módosító rendelet 33. § (1) bekezdése alapján a rendelkezést a 2009. október 1. napját követően indult vagy megismételt eljárásokban kell alkalmazni.
15 Az 5. § (1) bekezdése a 16/1995. (VII. 25.) IM rendelet 6. §-a (2) bekezdésének b) pontja szerint módosított szöveg, e módosító rendelet 6. § (1) bekezdése alapján a rendelkezést az 1995. szeptember 1-jét követően előterjesztett költségmentesség vagy illetékfeljegyzési jog engedélyezése iránti kérelem esetében kell alkalmazni.
16 Az 5. § (2) bekezdése a 20/2007. (IV. 20.) IRM rendelet 2. §-ával megállapított szöveg. E módosító rendelet 5. § (1) bekezdése alapján a rendelkezést a 2007. április 28. napját követően előterjesztett kérelmek elbírálása során kell alkalmazni.
17 Az 5. § (3) bekezdése a 20/2007. (IV. 20.) IRM rendelet 2. §-ával megállapított szöveg. E módosító rendelet 5. § (1) bekezdése alapján a rendelkezést a 2007. április 28. napját követően előterjesztett kérelmek elbírálása során kell alkalmazni.
18 Az 5. § (4) bekezdését a 48/2009. (IX. 28.) IRM rendelet 34. § (1) bekezdés a) pontja hatályon kívül helyezte. E módosító rendelet 33. § (1) bekezdése alapján a rendelkezést a 2009. október 1. napját követően indult vagy megismételt eljárásokban kell alkalmazni.
19 A 6. § (1) bekezdését a 6/1986. (VI. 26.) IM rendelet 18. §-ának (2) bekezdése hatályon kívül helyezte.
20 A 6. § (2) bekezdése a 16/1995. (VII. 25.) IM rendelet 6. §-a (2) bekezdésének b) pontja szerint módosított szöveg, e módosító rendelet 6. § (1) bekezdése alapján a rendelkezést az 1995. szeptember 1-jét követően előterjesztett költségmentesség vagy illetékfeljegyzési jog engedélyezése iránti kérelem esetében kell alkalmazni.
21 A 7. § (1) és (3) bekezdését a 16/1995. (VII. 25.) IM rendelet 6. §-a (2) bekezdésének a) pontja hatályon kívül helyezte.
22 A 7. § (2) bekezdése a 16/1995. (VII. 25.) IM rendelet 6. §-a (2) bekezdésének b) pontja szerint módosított szöveg, e módosító rendelet 6. § (1) bekezdése alapján a rendelkezést az 1995. szeptember 1-jét követően előterjesztett költségmentesség vagy illetékfeljegyzési jog engedélyezése iránti kérelem esetében kell alkalmazni.
23 A 7. § (3) bekezdését a 16/1995. (VII. 25.) IM rendelet 6. §-a (2) bekezdésének a) pontja hatályon kívül helyezte, újonnan a 48/2009. (IX. 28.) IRM rendelet 3. §-a iktatta be. Ez utóbbi módosító rendelet 33. § (2) bekezdés b) pontja alapján a rendelkezést a 2009. október 1. napján folyamatban lévő eljárásokban is alkalmazni kell.
24 A 8. § (1) bekezdésének második mondatát a 2/1958. (II. 16.) IM rendelet módosította, amelyet az 1/1973. (I. 24.) IM rendelet hatályon kívül helyezett.
25 A 8. § (2) bekezdését a 48/2009. (IX. 28.) IRM rendelet 34. § (1) bekezdés b) pontja hatályon kívül helyezte. E módosító rendelet 33. § (1) bekezdése alapján a rendelkezést a 2009. október 1. napját követően indult vagy megismételt eljárásokban kell alkalmazni.
26 Az 1. számú melléklet a 20/2007. (IV. 20.) IRM rendelet 3. §-ával megállapított, a 48/2009. (IX. 28.) IRM rendelet 4. §-a szerint módosított szöveg. Ez utóbbi módosító rendelet 33. § (1) bekezdése alapján a rendelkezést a 2009. október 1. napját követően indult vagy megismételt eljárásokban kell alkalmazni.
27 A 2. számú melléklet a 16/1995. (VII. 25.) IM rendelet 5. §-ával megállapított szöveg, e módosító rendelet 6. § (1) bekezdése alapján rendelkezéseit az 1995. szeptember 1-jét követően előterjesztett költségmentesség vagy illetékfeljegyzési jog engedélyezése iránti kérelem esetében kell alkalmazni.
28 A 3. számú melléklet a 16/1995. (VII. 25.) IM rendelet 5. §-ával megállapított szöveg, e módosító rendelet 6. § (1) bekezdése alapján rendelkezéseit az 1995. szeptember 1-jét követően előterjesztett költségmentesség vagy illetékfeljegyzési jog engedélyezése iránti kérelem esetében kell alkalmazni.
29 A 4. számú melléklet a 16/1995. (VII. 25.) IM rendelet 5. §-ával megállapított szöveg, e módosító rendelet 6. § (1) bekezdése alapján rendelkezéseit az 1995. szeptember 1-jét követően előterjesztett költségmentesség vagy illetékfeljegyzési jog engedélyezése iránti kérelem esetében kell alkalmazni.
30 Az 5. számú melléklet a 16/1995. (VII. 25.) IM rendelet 5. §-ával megállapított, a 20/2007. (IV. 20.) IRM rendelet 4. §-a szerint módosított szöveg. Ez utóbbi módosító rendelet 5. § (1) bekezdése alapján rendelkezéseit a 2007. április 28. napját követően előterjesztett kérelmek elbírálása során kell alkalmazni.

References: bíróság 
 bíróság 
 bíróság 
 bíróság 
 bíróság 
 bíróság